# AVTALE OM TALEOPPTAK

Mellom UiT Norges arktiske universitet, foretaksnummer 970 422 528, heretter kalt "UiT" og (navn, personopplysninger) heretter referert til som "Oppleser". UiT og Oppleseren sammen omtales som «partene».

## 1 Introduksjon

Divvun-gruppa ved UiT Norges arktiske universitet utvikler språkteknologiske verktøy for det samiske samfunnet, alt fra tastaturer til taleteknologi. Det overordna formålet er å gjøre det digitale samfunnet like tilgjengelig og velfungerende for de samiske språkene som for majoritetsspråk.

Formålet med denne avtalen er å klargjøre rettighetene og pliktene til partene i prosjektet Lulesamisk taleteknologi. Prosjektet har som hovedmål å utvikle en lulesamisk talesyntese, sekundært å legge grunnlaget for automatisk talegjenkjenning og andre taleteknologiske hjelpemiddel for lulesamisk. Taleopptakene som omfattes av denne avtalen er en nødvendig forutsetning for å kunne gjennomføre prosjektet.

## 2 Produksjon og bruk av opptakene

Det skal tas opp minimum 10 timer av Oppleserens tale som en del av Divvun-gruppens prosjekt.

Oppleseren gir herved UiT ugjenkallelig og eksklusiv rett til å

- lagre opptakene i UiTs dataarkiv

- bruke opptakene til utvikling av tekst-til-tale og andre taleteknologiske verktøy for lulesamisk språk;

- bruke opptakene til å bygge et åpen kildekode-talekorpus under Creative Commons-lisensen CC BY, som vil være åpent tilgjengelig for ulike formål: forskning, undervisning og utvikling av alle slags taleapplikasjoner som et dialogsystem, stemmeassistenter o.l. i fremtiden;

- bruke talekorpus med åpen kildekode til kommersielle formål som også ikke er knyttet til det nåværende prosjektet;

- redigere og tilpasse opptakene for digital bruk.

## 3 Partenes rettigheter og plikter

3.1 Behandling av Oppleserens personopplysninger skal skje på lovlig vis og i tråd med UiTs regelverk;

3.2 UiT kan ikke garantere at Oppleseren ikke vil bli gjenkjent fra opptakene eller fra tekst-til-tale-applikasjonene som utvikles;

3.3 Dersom Oppleseren ønsker det, kan Oppleseren bli navngitt i henhold til åndsverkloven § 5 og i samsvar med god skikk;

3.4 UiT skal, så langt det er mulig med de tekniske løsningene UiT bruker, søke å beskytte opptakene mot å bli modifisert eller misbrukt av uautoriserte tredjeparter;

3.5 UiT er ikke ansvarlig for skader påført Oppleserens interesser som følge av misbruk av opptakene, med mindre skaden skyldes uaktsomhet fra UiTs ansattes side.

## 4 Honorar

Produksjon og bruk av opptak gir ikke Oppleseren rett til godtgjørelse.

## 5 Lovvalg og tvisteløsning

Denne avtalen er underlagt norsk lov. Tvister skal søkes løst gjennom forhandlinger eller frivillig mekling. Dersom slike forsøk ikke lykkes innen en måned etter at forhandlinger er begjært, kan tvisten bringes inn for Nord-Troms tingrett.

## 6 Underskrifter

Sted/dato

Oppleseren Instituttleder